Ultravox
Ultravox — ბრიტანული ჯგუფი, რომელიც ასრულებს ახალი ტალღის ჟანრის მუსიკას. იგი ითვლება ბრიტანული ელექტრონული მუსიკალური მოძრაობის პიონერად. ძირითადად მის სახელს უკავშირებენ ახალი რომანტიკისა და ახალი ტალღის მუსიკალურ სტილისტიკას. 1979 წლამდე ჯგუფის ლიდერი იყო ჯონ ფოქსი, რომელმაც მოგვიანებით კოლექტივი სოლო-კარიერის გამო დატოვა. ამის შემდეგ მას სათავეში მიჯ იური ჩაუდგა და ჯგუფმა სწორედ მისი ლიდერობისას მიაღწია კომერციულ წარმატებას. იგი Ultravox-იდან 1987 წელს წავიდა, ასევე სოლო-კარიერის გამო. ახალი შემადგენლობა, ჩამოყალიბებული 1992 წელს, ბილი კერის ლიდერობით, წარუმატებელი აღმოჩნდა. კერის, კროსის, კენისა და იურის ოთხეული გაერთიანდა 2008 წელს, რასაც თან ახლდა საკონცერტო გამოსვლები.